જયારે બીજા બનાવમાં આણંદ વલ્લભવિદ્યાનગર રોડ પર ડોલ્ફીન રેસ્ટોરંટનાં ખાંચામાં શ્રી હરી બંગલોમાં રહેતા કિન્નરીબેન હરીશભાઈ પંજાબીનો શહેરમાં સરકારી દવાખાના પાસે મેડીકલ સ્ટોર આવેલો છે, ઉતરાયણનાં દિવસે મેડીકલ સ્ટોર બંધ રહેતા હોઈ કોઈ દર્દી દવા વિના હેરાન થાય નહી તેવા શુભ આસયથી તેઓએે પોતાની દુકાન ખુલ્લી રાખી હતી,અને રાત્રે ૧૦-૩૦ વાગ્યા સુધી દુકાન ખુલ્લી રાખી હતી ત્યારે રાત્રીનાં નવ થી ૧૦-૩૦ વાગ્યાનાં સમય દરમિયાન તસ્કરોએ તેઓનાં બંગલાનાં મુખ્ય દરવાજાનું ઈન્ટરલોક તોડી બંગલામાં પ્રવેશ કરી બેડરૂમમાં તીજોરીનાં લોક તોડી તીજોરીમાંથી સોનાંનાં દાગીના કિંમત રૂ। . ૧.૯૨ લાખની મતાની ચોરી કરી ફરાર થઈ ગયા હતા,રાત્રે ૧૦.૩૦ વાગ્યા બાદ તેઓ દુકાન બંધ કરી ધરે ગયા હતા ત્યારે તેઓએ પોતનાં બંગલાનો દરવાજો ખુલ્લો તેમજ ઈન્ટર લોક તુટેલુ જોતા તપાસ કરતાં બેડરૂમમાં તીજોરીનાં લોક ખુલ્લા હતા તેમજ તીજોરીમાંથી સોનાનાં દાગીના ગાયબ હતા તેમજ સામાન વેરવિખેર હતો જેથી તેઓએ પોલીસને જાણ કરતા પોલીસે કિન્નરીબેન હરીશભાઈ પંજાબીની ફરીયાદનાં આધારે ચોરીનો ગુનો નોંધી આજે સવારે ડૉગ સ્કવોર્ડ અને ફીંગર પ્રીન્ટ એક્ષપર્ટની મદદ લઈ તપાસ હાથ ધરી છે.